На основу члана 19**.** и 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017 и 95/2018 ) и члана 37. Статута града Ниша („Сл.лист Града Ниша“, бр. 88/2008, 143/2016 и 18/2019),

 Скупштина Града Ниша на седници од \_\_\_\_\_\_\_\_\_\_ 2020. године, доноси

**Р Е Ш Е Њ Е**

**I ДАЈУ СЕ** на коришћење ЈКП “Градска топлана“ Ниш, ул. Благоја Паровића бр.3, на неодређено време и без накнаде, следеће непокретности:

- Остале зграде-котларница, површине 675 м2, спратности Пр+1, која се налази на кат. парцели број 3641/1 КО Ниш-Ћеле Кула у ул.Булевар др Зорана Ђинђића у Нишу, уписана у В лист-1.део листа непокретности број 8833 КО Ниш-Ћеле Кула, као објекат број 46 , и на којој је уписано право јавне својине Града Ниша.

-Трафостаница-ТРАФОСТАНИЦА , површине 15 м2, спратности Пр, која се налази на кат. парцели број 3641/1 КО Ниш-Ћеле Кула у ул.Булевар др Зорана Ђинђића у Нишу, уписана у В лист-1.део листа непокретности број 8833 КО Ниш-Ћеле Кула, као објекат број 47 ,и на којој је уписано право јавне својине Града Ниша.

У својству корисника ЈКП “Градска топлана“ Ниш, користиће напред описане непокретности у складу са регистрованом делатношћу и позитивним законским прописима.

**II** Oбјекати из става I овог решења дају се на коришћење ЈКП “Градска Топлана“ Ниш у складу са регистрованом делатношћу јавног предузећа, са правом управљања односно одржавања, обнављања и унапређивања, са обавезом извршавања свих законских и других обавеза, као и у складу са природом и наменом ствари и у складу са важећим Законом о јавној својини и другим позитивним законским прописима и без права располагања у смислу важећег Закона о јавној својини.

 **III** Обавезује се ЈКП “Градска топлана“ Ниш, да у року од 8(осам) дана, од дана пријема овог решења приступи закључењу Уговора о давању на коришћење, којим ће се ближе регулисати међусобна права и обавезе између Града Ниша и ЈКП “Градска топлана“ Ниш.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2020.године**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

**О Б Р А З Л О Ж Е Њ Е**

 ЈКП “Градска топлана“ Ниш, обратило се Градској управи Града Ниша-Секретаријату за имовинско-правне послове, захтевом-иницијативом за преузимање производног и дистрибутивног система топлотне енергије Клиничког центра Ниш,односно објеката ближе описаних у ставу I диспозитива овог решења, које би Топлана користила за снабдевање топлотном енергијом самог КЦ, али и осталих објеката, како јавних, тако и стамбених, у ширем окружењу КЦ.

У поступку спроведеном по поднетом захтеву, увидом у лист непокретности бр. 8833 КО Ниш – Ћеле Кула, утврђено је да је В листу-1.део уписан као објекат број 46, остале зграде-котларница, површине 675 м2, спратности Пр+1, а као објекат бр. 47-Трафостаница-ТРАФОСТАНИЦА, површине 15 м2, спратности Пр, са правом јавне својине Града Ниша.

На основу члана 18. став 1. Закона о jавној својини (''Службени гласник РС'', број 72/11, 88/13, 105/14,104/2016-др. Закон, 108/2016, 113/17 и 95/2018-у даљем тексту: Закон) утврђено је да су носиоци права јавне својине Република Србија, аутономна покрајина и општина, односно град.

Одредбама члана 19. став 1 тачка 3) Закона, прописано је да су корисници ствари у јавној својини, поред осталих и јавна предузећа, друштва капитала, чији је оснивач Република Србија, аутономна покрајина и јединица локалне самоуправе, као и њихова зависна друштва, на основу уговора закљученог на основу акта надлежног органа, а којим нису пренете у својину тог јавног предузећа, односно друштва.

 Чланом 21. Закона прописано је да јавна предузећа, друштва капитала чији је оснивач Републике Србија, аутономна покрајина или јединица локалне самоуправе и њихова зависна друштва, која обављају делатност од општег интереса, користе непокретности које им нису уложене у капитал, на основу посебног закона, оснивачког акта или уговора закљученог са оснивачем.

 Чланом 24. Закона, утврђено је да корисници из члана 21. овог закона управљају покретним и непокретним стварима у јавној својини које користе, као и да управљање стварима у јавној својини јесте њихово одржавање, обнављање и унапређивање, као и извршавање законских и других обавеза у вези са тим стварима, ако за одређени случај права коришћења, односно коришћења законом није нешто друго прописано.

 Полазећи од чињенице да је Град Ниш оснивач ЈКП “Градска топлана“ Ниш на основу Одлуке о оснивању Јавног комуналног предузећа „Градска топлана“ Ниш -Пречишћен текст („Сл.лист Града Ниша“, бр. 51/2013 од 18.06.2013.године), као и да јавно предузеће у складу са важећим Законом о јавној својини не може бити носилац права јавне својине, а да може стећи својство корисника ствари у јавној својини, ради обављања регистроване делатности тог јавног предузећа- сврсисходно је и оправдано давање на коришћење предметних објекта у јавној својини Града Ниша- јавном предузећу чији је оснивач Град Ниш-ЈКП “Градска топлана“ Ниш, те је сходно напред цитираним прописима одлучено као у диспозитиву овог решења.

Обрадила: Марија Јанковић-Ристић, сарадник

Прегледала: Николина Рајковић, шеф Одсека

ОВЛАШЋЕНО ЛИЦЕ ПО ОВЛАШЋЕЊУ

ЗАМЕНИЦЕ НАЧЕЛНИКА ГУ

 **\_\_\_\_\_\_\_\_\_\_\_\_\_\_\_\_\_\_\_ Марлена Чуљковић,дипл.правник**